CELEX: C2004/179/34
Language: sl
Date: 2004-07-10 00:00:00
Title: Zadeva T-176/04: Tožba Luigija Marcuccia proti Komisiji Evropskih skupnosti, vložena dne 13. maja 2004

10.7.2004   
            
            
               SL
            
            
               Uradni list Evropske unije
            
            
               C 179/17
            
         Tožba Luigija Marcuccia proti Komisiji Evropskih skupnosti, vložena dne 13. maja 2004
   (Zadeva T-176/04)
   (2004/C 179/34)
   Jezik postopka: italijanščina
   Luigi Marcuccia, ki ga zastopa Alessandro Distante, avvocato, je dne 13. maja 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo OPI s katero je bila njegova zahteva zavrnjena;
            
         
               —
            
            
               Komisiji Evropskih skupnosti naloži plačilo stroškov.
            
         Tožbeni razlogi in bistvene navedbe
   Razlog za vložitev tožbe je, da je tožeča stranka 1. aprila 2003 vložila zahtevo na Evropsko komisijo, da: (a) se njej oziroma zdravniku, ki ga v ta namen sama določi, pošlje overjen prepis izvirnika - če le-ta sploh obstaja - zdravniškega poročila Dr. M. P. Simonnet, ki je tožečo stranko osebno pregledala na njenem domu dne 20. julija 2002, ter v okviru druge možnosti, da se ga o poslanem poročilu pisno obvesti; (b) se jo, v primeru, da zdravniško poročilo ne obstaja, o tem pisno obvesti; (c) da se jo, v primeru, da so podani razlogi, ki preprečujejo to kar je zahtevano pod (a) in (b) zgoraj, o teh razlogih pisno obvesti.
   Glede na implicitno zavrnitev zahteve, je tožeča stranka vložila to tožbo.
   Tožeča stranka v utemeljitev svojega zahtevka navaja naslednje razloge:
   Kršitev predpisov, ker naj bi ima uradnik pravico do dostopa do vseh podatkov, ki se nanj nanašajo in ki jih pripravijo zastopniki tožene stranke pri opravljanju svojih nalog ter ki jih imajo v posesti, torej tudi zdravniško poročilo.
   Kršitev pravice do zdravja, fizične in psihične integritete tožeče stranke ter dolžnosti institucij Skupnosti, da skrbijo za dobro počutje zaposlenih.
   Kršitev obveznosti obrazložitve aktov iz člena 25 Kadrovskih predpisov.
   Kršitev dolžnosti dobre upravne prakse, ker tožena stranka ni niti najmanj upoštevala interesov tožeče stranke, da se sama oziroma zdravnik, ki ga v ta namen določi, seznani z vsebino zdravniškega poročila, in to v luči dejstva, da ni jasno kakšen službeni interes tožena stranka varuje s tem, ko je zavrnila zahtevo oziroma ugovor tožeče stranke.